

ΔΗΜΟΣ ΖΩΓΡΑΦΟΥ Ζωγράφου 16/10/2025

Τμήμα Αθλητισμού αρ. πρωτ: 38973

Γρ. Αν. Προϊσταμένης

 Αγλαΐα-Λίλα Χατζηορίδου

Δ/νση: Ανακρέοντος 60

Τηλ. : 210-7713815

Email: **athlitismos@zografou.gr**

**Α Ν Α Κ Ο Ι Ν Ω Σ Η**

**Για την πρόσληψη τεσσάρων (4) ΠΤΥΧΙΟΥΧΩΝ ΦΥΣΙΚΗΣ ΑΓΩΓΗΣ με σύμβαση εργασίας Ιδιωτικού Δικαίου Ορισμένου Χρόνου, διάρκειας έως 8 μηνών, για τα Προγράμματα Άθλησης για Όλους περιόδου 2025-2026.**

**Ο Δήμος Ζωγράφου Έχοντας Υπόψη:**

1. Τις διατάξεις του άρθρου 9 του ν. 4057/2012 (Α’ 54) «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» (ΦΕΚ54/Α/2012), όπως τροποποιήθηκε και ισχύει.
2. Τις διατάξεις του άρθρου 12 του ν. 5025/2023 ( ΦΕΚ/Α/42/25-02-2023) «Διατάξεις για τη θωράκιση του θεσμικού πλαισίου του αθλητισμού και τον εξορθολογισμό της αθλητικής νομοθεσίας»
3. Την ΥΠΠΟΑ/ΓΔΟΑ/ΔΑΟΠΑΑ/ΕΥΔΣ/69097/2670/170/7.2.2020 Υπουργική Απόφαση 461/Β΄/14.2.2020) «Έγκριση Οργανωτικού Πλαισίου Προγραμμάτων και Εκδηλώσεων Άθλησης για Όλους»
4. Την **υπ’ αριθμ: 24871/18-09-2025** ΑΔΑ ΨΘ4Φ46ΝΚΠΔ-Ξ0Ο **Κ.Υ.Α**. που αφορά στην έγκριση Κατανομής Θέσεων για την πρόσληψη Πτυχιούχων Φυσικής Αγωγής (Π.Φ.Α.) την περίοδο 2025-2026.
5. Την υπ’ αρ. πρωτ, της Γ.Γ.Α. 12343/21-05-2025 της βεβαίωσης πιστοποίησης καταλληλότητας υλοποίησης Π.Α.γ.Ο και Ε.Α.γ.Ο.
6. **Την υπ’ αρ. πρωτ. Γ.Γ.Α. 18448/15-07-2025 ΑΔΑ 95Σ146ΝΚΠΔ-ΙΓ2** Υπουργική Απόφαση «Ειδικά Δομημένα Μεγάλης Διάρκειας Π.Α.γ.Ο Περιόδου 2025-2026».
7. **Την υπ’ αρ. πρωτ. Γ.Γ.Α. 18395/15-07-2025 ΑΔΑ ΨΑΑ446ΝΚΠΔ-2ΜΛ** Υπουργική Απόφαση «Γενικά Δομημένα Μεγάλης Διάρκειας Π.Α.γ.Ο Περιόδου 2025-2026»
8. **Την υπ’αρ. πρωτ. 24074/20-06-2025 Βεβαίωση ύπαρξης πίστωσης** της Διεύθυνσης Οικονομικών Υπηρεσιών του Δήμου Ζωγράφου για την κάλυψη των δαπανών μισθοδοσίας και ασφάλισης των ατόμων που θα προσληφθούν .
9. Την υπ’ αριθ.**119/10-07-2025** Απόφαση του Δημοτικού Συμβουλίου του Δήμου Ζωγράφου για τον προγραμματισμό πρόσληψης Πτυχιούχων Φυσικής Αγωγής για την υλοποίηση προγραμμάτων Άθλησης για όλους περιόδου 2025-2026.

 **Ανακοινώνει**

Την πρόσληψη, τεσσάρων (4) Πτυχιούχων Φυσικής Αγωγής, με σύμβαση εργασίας ιδιωτικού δικαίου ορισμένου χρόνου, συνολικής διάρκειας έως οκτώ (8) μηνών με ωριαία αποζημίωση, για την υλοποίηση των Προγραμμάτων «Άθλησης για Όλους» περιόδου 2025-2026.

|  |  |  |  |  |
| --- | --- | --- | --- | --- |
| **ΚΩΔΙΚΟΣ ΘΕΣΗΣ** | **ΚΑΤΗΓΟΡΙΑ** | **ΑΡΙΘΜΟΣ ΑΤΟΜΩΝ** | **ΔΙΑΡΚΕΙΑ ΣΥΜΒΑΣΗΣ** | **ΤΥΠΙΚΑ ΠΡΟΣΟΝΤΑ** |
| **1** | ΠΕ ΦΥΣΙΚΗΣ ΑΓΩΓΗΣ ΠΕ ΦΥΣΙΚΗΣ ΑΓΩΓΗΣ ( Pilates , Yoga, Ορθοσωμία, Αεροβική γυμναστική )  | **1** | Έως 8 μήνες  | Πτυχίο ή Δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή αλλοδαπής  |
| **2** | ΠΕ ΦΥΣΙΚΗΣ ΑΓΩΓΗΣ με **ειδικότητα Παραδοσιακούς Χορούς** . | **1** | Έως 8 μήνες | Πτυχίο ή Δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή αλλοδαπής |
| **3** | ΠΕ ΦΥΣΙΚΗΣ ΑΓΩΓΗΣ με **ειδικότητα Κολύμβηση**  | **1** | Έως 8 μήνες | Πτυχίο ή Δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή αλλοδαπής |
| **4** | ΠΕ ΦΥΣΙΚΗΣ ΑΓΩΓΗΣ **Ειδική Αγωγή ΑΜΕΑ (Κολύμβηση).**  | **1** | Έως 8 μήνες | Πτυχίο ή Δίπλωμα Επιστήμης Φυσικής Αγωγής και Αθλητισμού Α.Ε.Ι. της ημεδαπής ή αλλοδαπής |

**Απαραίτητα δικαιολογητικά:**

Οι ενδιαφερόμενοι μαζί με την αίτησή τους πρέπει να υποβάλλουν υποχρεωτικώς τα κάτωθι δικαιολογητικά, όπως αυτά αναγράφονται στο άρθρο 7, παρ. 7.2 του ισχύοντος Ο.Π.:

1. Βιογραφικό σημείωμα που να αναφέρεται στην προϋπηρεσία στα προγράμματα, στην επιμόρφωση μέσω σεμιναρίων, στην απόκτηση άλλου πτυχίου ή μεταπτυχιακού τίτλου ή ειδικότητας κ.λπ.
2. Υπεύθυνη δήλωση του Ν.1599/1986 ότι τα στοιχεία που αναφέρονται στην αίτηση και στο βιογραφικό σημείωμα είναι αληθή.
3. Φωτοτυπία πτυχίου Φυσικής Αγωγής, ειδικότητας, μεταπτυχιακού τίτλου ή διδακτορικού διπλώματος ή ισότιμου τίτλου σπουδών της αλλοδαπής αναγνωρισμένου στην Ελλάδα.
4. Σε περίπτωση που ο βαθμός πτυχίου εκφράζεται με αξιολογικό χαρακτηρισμό θα πρέπει να υποβάλλεται βεβαίωση αναλυτικής βαθμολογίας .
5. Φωτοτυπία της αστυνομικής ταυτότητας.
6. Πιστοποιητικό οικογενειακής κατάστασης.
7. Βεβαίωση του ΟΑΕΔ (ΔΥΠΑ) ότι είναι άνεργος.
8. Έγγραφα που αποδεικνύουν προϋπηρεσία, όπως: Βεβαιώσεις ή άλλα αποδεικτικά στοιχεία του κυρίου φορέα ασφαλιστικής κάλυψης (μισθολογικές καταστάσεις Ι.Κ.Α. ή άλλων ασφαλιστικών ταμείων) ή βεβαιώσεις ή άλλα αποδεικτικά στοιχεία φορολογικού χαρακτήρα (αποδείξεις παροχής υπηρεσιών, κ.λπ.) ή πιστοποιητικά προϋπηρεσίας θεωρημένα από την Επιθεώρηση Εργασίας και δικαιολογητικά που να αποδεικνύουν όσα αναφέρονται στο βιογραφικό σημείωμα και τα οποία αποτέλεσαν κριτήριο επιλογής.

Και κατά περίπτωση όπου απαιτούνται ή υφίστανται

1. Έγγραφα που αποδεικνύουν την ιδιότητα του πολυτέκνου ή του γονέα μονογονεϊκής οικογένειας σύμφωνα με την ισχύουσα νομοθεσία.
2. Αναγγελία άσκησης επαγγέλματος Προπονητή αθλήματος(ων) (όπου κρίνεται εκ του εξειδικευμένου προγράμματος και της προκήρυξης αναγκαία προϋπόθεση).

**Κριτήρια επιλογής – Καθορισμός της σειράς κατάταξης των υποψηφίων.**

**7.3.Κριτήρια Επιλογής - Καθορισμός της σειράς κατάταξης των υποψηφίων**

Βασικό κριτήριο επιλογής των υποψηφίων είναι η ανεργία. Η ανεργία αποδεικνύεται με σχετική βεβαίωση από το αρμόδιο γραφείο του ΟΑΕΔ (ΔΥΠΑ). Σε περίπτωση που δεν υπάρχει ικανός αριθμός υποψηφίων που να πληροί την παραπάνω προϋπόθεση (ανεργία), προκειμένου να εξασφαλιστεί η υλοποίηση των Π.Α.γ.Ο., ο φορέας δύναται να προσλάβει Π.Φ.Α οι οποίοι δεν είναι άνεργοι, απαραίτητα με τη σύμφωνη γνώμη της Γ.Γ.Α. Η πρόσληψη αυτών γίνεται με βάση την κατάταξη τους σε πίνακα σύμφωνα με τη μοριοδότηση που περιγράφεται παρακάτω. Η σειρά κατάταξης των υποψηφίων που έχουν το ανωτέρω κριτήριο καθορίζεται

με βάση τα ακόλουθα κριτήρια:

**7.3.1.1Τυπικά Προσόντα**

* Βασικό Πτυχίο: Οι μονάδες του βαθμού του τίτλου σπουδών με δύο δεκαδικά ψηφία πολλαπλασιάζονται με τον αριθμό 0,1).
* Εάν το πτυχίο αποκτήθηκε στην αλλοδαπή, απαιτείται αντίγραφο της πράξεως του ΔΙΚΑΤΣΑ ή του πιστοποιητικού αναγνώρισης του ΔΟΑΤΑΠ, για τη βαθμολογική αντιστοιχία.
* Μεταπτυχιακοί Τίτλοι
* Διδακτορικό:2 μονάδες.
* Μεταπτυχιακός Τίτλος Σπουδών (Master): 1 μονάδα.

Επισήμανση: γίνεται χρήση της προσφορότερης βαθμολογικά από τις δύο κατηγορίες μεταπτυχιακών τίτλων (εφόσον κατατεθούν και οι δύο) και ενός μόνο από την ίδια κατηγορία αυτών. Αποκλείεται η αθροιστική βαθμολόγηση τους.

**7.3.1.2 Εμπειρία**

Ο υποψήφιος λαμβάνει μονάδες από την εμπειρία στα Προγράμματα Άθλησης για Όλους που αποκτήθηκε στη χρονική περίοδο των τελευταίων ενενήντα έξι (96) μηνών από την ημερομηνία δημοσίευσης της προκήρυξης από την πρόσφατη προς την παλαιότερη.

* Για κάθε μήνα αποδεδειγμένης απασχόλησης στα Π.Α.γ.Ο. οι μονάδες που λαμβάνονται υπολογίζονται κλιμακωτά ως εξής:
* Για το χρονικό διάστημα από την ημερομηνία δημοσίευσης της προκήρυξης και προγενέστερα (από την πρόσφατη προς την παλαιότερη) των 1-24 μηνών 0,8 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
* 25 – 48 μηνών 0,6 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
* 49 – 72 μηνών 0,5 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.
* 73 – 96 μηνών 0,2 μονάδες Πολλαπλασιαζόμενο με τους μήνες απασχόλησης που αναφέρονται στη σχετική σύμβαση εργασίας (και όσοι πραγματοποιήθηκαν) του Π.Φ. Α για το συγκεκριμένο χρονικό διάστημα.

**7.3.1.3 Λοιπά βαθμολογούμενα κριτήρια**

* Πολυτεκνία : Ο πολύτεκνος υποψήφιος ανήλικων τέκνων βαθμολογείται με 2 μονάδες.
* Ανήλικα τέκνα : Ο υποψήφιος βαθμολογείται 0,3 μονάδες για καθένα από τα δύο (2) πρώτα ανήλικα τέκνα του και 0,5 μονάδες για το τρίτο ανήλικο τέκνο.
* Γονέας μονογονεϊκής οικογένειας: Ο γονέας μονογονεϊκής οικογένειας βαθμολογείται με 0,5 μονάδες για κάθε ένα (1) τέκνο του. Βαθμολογείται ο υποψήφιος που αποδεδειγμένα έχει την γονική μέριμνα.

**Επισήμανση:** Γίνεται χρήση της προσφορότερης βαθμολογικά από τις παραπάνω ιδιότητες.

Αποκλείεται η αθροιστική βαθμολόγηση των παραπάνω κριτηρίων.

**7.3.1.4 Λοιπά απαιτούμενα προσόντα**

α) Στην περίπτωση που για την προκηρυχθείσα θέση απαιτείται ειδικότητα και υπάρχουν υποψήφιοι ΠΦΑ που πληρούν την προϋπόθεση με κύρια ή δευτερεύουσα ειδικότητα, άδεια / αναγγελία άσκησης επαγγέλματος τότε αυτή βαθμολογείται ως εξής:

* Κύρια κατηγορία ειδίκευσης: 1,5 μονάδα.
* Δευτερεύουσα κατηγορία ειδίκευσης: 1 μονάδα.
* Άδεια / αναγγελία άσκησης επαγγέλματος προπονητή: 0,5 μονάδα.
* Συμμετοχή σε επιμορφωτικά σεμινάρια που διοργανώνονται από τη Γ.Γ.Α.: 0,5 μονάδα ανά σεμινάριο και μέχρι δύο σεμινάρια στη διάρκεια της τελευταίας πενταετίας.

**7.3.1.5 Πρόσθετα Προσόντα .**

Τα πρόσθετα προσόντα ( pilates ,yoga ,αεροβική γυμναστική , Ορθοσωμία ) **είναι επιθυμητά,** δεν είναι υποχρεωτικά και δεσμευτικά , δεν μοριοδοτούνται και δεν αποτελούν λόγω απόρριψης της αίτησης .

**Τα Γενικά Δομημένα Προγράμματα αφορούν όλες τις ειδικότητες των Π.Φ.Α. κατά τα λοιπά.**

Επισήμανση: Γίνεται χρήση των προσφορότερων βαθμολογικά από τα παραπάνω προσόντα.

Αποκλείεται η αθροιστική βαθμολόγηση των παραπάνω κριτηρίων

β) Στην περίπτωση που απαιτείται από την ανακοίνωση περαιτέρω εξειδίκευση σε αντικείμενα ή κατηγορίες των Προγραμμάτων Άθλησης για Όλους, δύναται να λαμβάνεται υπόψη το πρόγραμμα σπουδών της αντίστοιχης σχολής των Α.Ε.Ι., μέσω της προσκομιζόμενης αναλυτικής βαθμολογίας του υποψηφίου.

**Σημείωση:** Σε περίπτωση ισοβαθμίας λαμβάνονται υπόψη πρόσθετα προσόντα όπως ο χρόνος κτήσης πτυχίου, η εντοπιότητα, η αξιολόγηση του υποψηφίου από το φορέα (σε περίπτωση που έχει προϋπηρεσία στον οικείο φορέα και στο συγκεκριμένο πρόγραμμα). Μετά την ανακοίνωση των τελικών πινάκων από το φορέα οι επιτυχόντες Π.Φ.Α. υποχρεούνται να παρουσιαστούν στο κατάστημα του φορέα ***εντός 5 εργάσιμων ημερών*** για ανάληψη υπηρεσίας. Μετά το πέρας της προθεσμίας αυτής ο φορέας δύναται να καλέσει τον επόμενο στη σειρά κατάταξης επιτυχόντα.

**7.5 Όροι απασχόλησης των ΠΦΑ**

(α) Στα Π.Α.γ.Ο προσλαμβάνονται κατά προτεραιότητα άνεργοι Π.Φ.Α., με δικαίωμα να εργασθούν ως τη συμπλήρωση του αριθμού των 30 ωρών ανά εβδομάδα σε έναν ή περισσότερους φορείς, με ελάχιστη απασχόληση 3 ωρών ανά εβδομάδα. Οι Π.Φ.Α. υποχρεούνται σε περίπτωση που έχουν υπογράψει σύμβαση εργασίας σε ένα φορέα, κατά την υπογραφή της σύμβασης τους σε δεύτερο φορέα να υποβάλλουν υπεύθυνη δήλωση όπου θα αναφέρουν τις ώρες απασχόλησης στον πρώτο φορέα.

(β) Αν από το διεξαγόμενο επιτόπιο έλεγχο ή από το ενημερωτικό - εισηγητικό του φορέα διαπιστώνεται ότι ο εργαζόμενος απουσιάζει αδικαιολόγητα ή δεν προσφέρει τις υπηρεσίες του, σύμφωνα με τα αναφερόμενα στην σύμβαση Π.Α.γ.Ο., τότε διακόπτεται το τμήμα του εγκεκριμένου προγράμματος του φορέα από τη Γ.Γ.Α. και ο φορέας στερείται δικαιώματος συμμετοχής στα Π.Α.γ.Ο. από 1 έως 3 χρόνια ανάλογα την έκταση της παραβατικότητας που εντοπίστηκε από τον έλεγχο. Η ανωτέρω ποινή επιβάλλεται αυτοτελώς με απόφαση του αρμοδίου για θέματα Αθλητισμού Υπουργού, ή με εξουσιοδότηση του, του προϊσταμένου της αρμόδιας Δ/νσης.

7.5.1 Όσοι επιλέγονται για να εργαστούν στα Π.Α.γ.Ο. υπογράφουν σύμβαση εργασίας με το φορέα υλοποίησης του προγράμματος, στην οποία καθορίζεται η ωριαία αποζημίωση, βάσει της κείμενης νομοθεσίας.

**Υποβολή αιτήσεων**

Οι ενδιαφερόμενοι καλούνται να συμπληρώσουν την αίτηση και μαζί με τα δικαιολογητικά, να την υποβάλουν εντός προθεσμίας **δέκα (10) εργάσιμων** **ημερών** είτε **αυτοπροσώπως, είτε ταχυδρομικά με συστημένη επιστολή**, στο πρωτόκολλο του Δήμου Ζωγράφου επί της οδού Γ Ζωγράφου 7 τκ 15772 (στο Ισόγειο αριθμός γραφείου 3) τηλέφωνο επικοινωνίας 2132024108 & 2132024110. Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Η παρούσα θα δημοσιευθεί σε δύο τοπικές εφημερίδες, θα αναρτηθεί στο κατάστημα της υπηρεσίας μας, στο χώρο ανακοινώσεων του δημοτικού καταστήματος του Δήμου Ζωγράφου και στο διαδικτυακό τόπο [www.zografou.gov.gr](http://www.zografou.gov.gr" \t "_blank)

Για οποιαδήποτε άλλη πληροφορία μπορείτε να καλέσετε στο τμήμα Αθλητισμού του Δήμου Ζωγράφου στο τηλέφωνο 210-7713815 ( Αναπληρώτρια προϊσταμένη Αθλητισμού Αγλαΐα -Λίλα Χατζηορίδου).

 Η προθεσμία υποβολής των αιτήσεων αρχίζει από την ημέρα δημοσίευσης της και για δέκα (10) Εργάσιμες ημέρες.

**Επιλογή –Ανάρτηση πινάκων –Ενστάσεις**

Η επιλογή των υποψηφίων θα γίνει από την επιτροπή αξιολόγησης αιτήσεων που θα συσταθεί με απόφαση Δημάρχου. Οι προσωρινοί πίνακες κατάταξης των υποψηφίων θα αναρτηθούν στον πίνακα ανακοινώσεων του Δήμου Ζωγράφου και στο διαδικτυακό τόπο [www.zografou.gov.gr](http://www.zografou.gov.gr). Οι ενδιαφερόμενοι μπορούν να υποβάλλουν ενστάσεις μέσα σε αποκλειστική προθεσμία δέκα (10) **εργάσιμων ημερών**, στο πρωτόκολλο του Δήμου Ζωγράφου επί της οδού Γ Ζωγράφου 7 τκ 15772 (στο Ισόγειο αριθμός γραφείου 3) τηλέφωνο επικοινωνίας 2132024108 & 2132024110. Κατόπιν παρέλευσης του ανωτέρω διαστήματος κι εξέτασης των ενστάσεων, θα αναρτηθούν οι οριστικοί πίνακες κατάταξης στον πίνακα ανακοινώσεων και τον διαδικτυακό τόπο του Δήμου Ζωγράφου.

 Η ΔΗΜΑΡΧΟΣ ΖΩΓΡΑΦΟΥ

 ΤΙΝΑ ΚΑΦΑΤΣΑΚΗ